། །ཞེས་སོ། །བཅུ་པ་རྣམ་པར་འཚེ་བ་ནི། གཞན་མི་བདེ་བ་ལ་སྦྱོར་བའི་སེམས་པ་སྟེ། ཀ་བ་དཔལ་བརྩེགས་ཀྱིས། རྣམ་པར་འཚེ་བ་ནི་སེམས་ཅན་རྣམས་ལ་རྣམ་པར་ཐོ་འཚམས་
པའོ། །ཞེས་དང་ཐོ་འཚམས་པ་ནི། སྙིང་བརྩེ་བ་མེད་པའི་རྒྱུས་ཐལ་ལྕགས་དང་ཁུ་ཚུར་ལ་སོགས་པས་བརྡེག་ཅིང་འཆིང་བ་དང་ནན་ཏུར་སྣ་ཚོགས་བྱེད་པ་ནི་ཐོ་འཚམས་པའོ། །ཞེས་སོ། །བཅུ་གཅིག་པ་ངོ་ཚ་མེད་པ་ནི།
བདག་དང་ཆོས་ཀྱི་དབང་དུ་བྱས་ཏེ་ཉེས་པ་ལ་མི་འཛེམ་པའོ། །བཅུ་གཉིས་ཁྲེལ་མེད་པ་ནི། འཇིག་རྟེན་གྱི་དབང་དུ་བྱས་ཏེ་ཉེས་པ་ལ་མི་འཛེམ་པའོ། །ངོ་ཚ་ཁྲེལ་མེད་གཉིས་ཀྱི་ཁྱད་པར་ནི། མཁན་སློབ་སོགས་ཀྱི་ཡོན་
ཏན་དང་། ཡོན་ཏན་ཅན་ལ་མ་གུས་པ་ནི་ངོ་ཚ་མེད་པ་དང་། སྲོག་གཅོད་པ་ལ་སོགས་པ་ཁ་ན་མ་ཐོ་བ་ལ་འཇིགས་པར་མི་ལྟ་བ་ནི་ཁྲེལ་མེད་པའོ། །མངོན་པ་མཛོད་ལས། མ་གུས་ངོ་ཚ་མེད་ཁྲེལ་མེད། །ཁ་ན་མ་ཐོ་འཇིགས་
མི་ལྟ། །ཞེས་གསུངས་པ་ལྟར་རོ། །བཅུ་གསུམ་པ་རྨུགས་པ་ནི། སེམས་ལ་མུན་པ་བབ་པའི་རྣམ་པ་ཅན་ནོ། །དེ་ཡང་རྗེ་དགུ་པའི་མཛོད་འགྲེལ་ལས། རྨུགས་པ་ནི་སེམས་ལས་སུ་མི་རུང་ཞིང་བློང་བློང་པོར་བྱེད་པ་ཞེས་དང་།
དཔལ་བརྩེགས་ཀྱིས། སེམས་ལས་སུ་མི་རུང་བ། ཤེས་རབ་ཀྱི་གསལ་ཆ་མེད་པ་ཞེས་གསུངས་ཏེ། དོན་ནི་དམིགས་པ་གང་ཡིན་པ་ལ་རྨོངས་ནས་ལུས་སེམས་གཉིས་ཀ་ལྕི་ཞིང་ཡོལ་ཡོལ་པོ་སེམས་བཀོལ་དུ་མི་གཏུབ་པའོ།།
པ་བྱེད་པ་ལ་གནས་ཏེ་གང་སེམས་ཀྱི་ཀུན་ནས་མནར་སེམས་པའོ། །ཞེས་སོ། །གཉིས་པ་འཁོན་འཛིན་ནི། སྔར་གྱི་འཁོན་ཡིད་ལ་འཛིན་པའོ། །བརྗེད་བྱང་ལས་འཁོན་དུ་འཛིན་པ་ནི་མདུད་པར་འཛིན་པའོ། །ཞེས་སོ། །
གསུམ་པ་འཆབ་པ་ནི། ཉེས་པ་མི་བརྗོད་པར་གསང་སྟེ་གནས་པའོ། །བཞི་པ་འཚིག་པ་ནི། སྡིག་པ་ལ་མངོན་པར་དམ་དུ་འཁྱུད་པའམ་ཞེན་པ་སྟེ། ཇི་སྐད་དུ། འཚིག་པ་སྡིག་ལ་ཞེན་པའོ། །ཞེས་སོ། །བདག་གི་ཡོངས་འཛིན་
དམ་པས་རས་སྣུམ་གྱིས་འཚིག་པ་ལྟ་བུ་ཞེས་དཔེ་དང་བཅས་གསུངས་སོ། །མཁས་པ་ལ་ལས་ཁོང་ནས་འཁྲུག་པ་གསུངས་ཀྱང་རྩ་ཉོན་གྱི་ཁོང་ཁྲོ་དང་གཅིག་པར་འགྱུར་ལ། འགའ་ཞིག་གིས་གཞན་གྱི་སྐྱོན་དང་མཚང་འབྲུ་
བའི་གཏུམ་ཚིག་ཏུ་སྨྲ་བའི་ཚིག་བརླང་པོ་སྟེ་ཚིག་ངན་པས་གཞན་གྱི་ཞེ་གཅོད་པའི་ཞེར་འདེབས་པ་ལ་ངོས་འཛིན་ཀྱང་དེ་ནི་ཉེ་ཉོན་གྱི་དང་པོ་ཁྲོ་བ་ཉིད་ཡིན་པས་མི་འཐད་དོ། །ལྔ་པ་ཕྲག་དོག་ནི་གཞན་དག་རང་གི་གོང་དུ་
གཏོང་མི་བཟོད་པའོ། །དྲུག་པ་སེར་སྣ་ནི་ཆོས་དང་ཟང་ཟིང་གི་དངོས་པོ་སོགས་ལ་ཆགས་ནས་གཞན་ལ་མི་གཏོང་བར་འཛིན་པའི་སེམས་སོ། །བདུན་པ་གཡོ་ནི་གཞན་མགོ་བསྐོར་བའི་བསམ་པ་སྟེ། རྗེ་དགུ་པས་མཛོད་
འགྲེལ་ལས། གཡོ་ནི་ཉེས་པ་ཁས་མི་ལེན་པའི་སེམས་གྱ་གྱུའི་རྣམ་པ་ཅན་ནོ། །ཞེས་སོ། །བརྒྱད་པ་སྒྱུ་ནི་གཞན་བསླུ་བའི་ཐབས་ལ་སེམས་པ་སྟེ། ཀུན་མཁྱེན་དབང་ཕྱུག་རྡོ་རྗེས། སྒྱུ་ནི་རྙེད་པ་དང་བཀུར་སྟི་སོགས་ལ་
མཆོག་ཏུ་འཛིན་པ་སྟེ་ལྟ་བ་ལྔའོ། །སེམས་བྱུང་ལྔ་བཅུ་རྩ་གཅིག་གི་སྐབས་འདིར་ལྟ་བ་ཞེས་སྡེ་ཚན་ཐམས་ཅད་གཅིག་ཏུ་བགྲངས་བའོ། །ཞར་བྱུང་འཇིག་ཚོགས་ལ་ལྟ་བའི་རི་བོ་མཐོན་པོ་ཉི་ཤུའམ་འཇིག་ལྟ་ཉི་ཤུ་ནི།
དཔལ་མགོན་འཕགས་པ་ཀླུ་སྒྲུབ་ཀྱི་བཤེས་སྤྲིངས་ལས། གཟུགས་ནི་བདག་མ་ཡིན་པར་གསུངས་ཏེ་བདག །གཟུགས་དང་ལྡན་མིན་བདག་ལ་གཟུགས་གནས་མིན། །གཟུགས་ལ་བདག་མི་གནས་ཏེ་དེ་བཞིན་དུ། །ཕུང་པོ་
ལྷག་མ་བཞི་ཡང་སྟོང་རྟོགས་ཀྱིས། །ཞེས་གསུངས་པ་ལྟར། ཕུང་པོ་ལ། བདག་ཏུ་ལྟ་བ་ལྔ། བདག་གིར་ལྟ་བ་བཅོ་ལྔ་སྟེ་ཉི་ཤུའོ། །དེ་ཡང་ཟློས་པ་ལ་མ་འཛེམ་པར་ཤེས་སླ་ཕྱིར་ངོས་འཛིན་བཀོད་པ་ནི། གཟུགས་བདག་
ཡིན་པར་ལྟ་བ། ཚོར་བ་ལ་བདག་ཡིན་པར་ལྟ་བ། འདུ་ཤེས་བདག་ཡིན་པར་ལྟ་བ། འདུ་བྱེད་བདག་ཡིན་པར་ལྟ་བ། རྣམ་ཤེས་བདག་ཡིན་པར་ལྟ་བ་སྟེ་བདག་ལྟ་ལྔའོ། །སྐྱེས་བུ་རྒྱན་དང་ལྡན་པ་ལྟ་བུ། བདག་གཟུགས་
དང་ལྡན་པར་ལྟ་བ། བདག་ཚོར་བ་དང་ལྡན་པར་ལྟ་བ། བདག་འདུ་ཤེས་དང་ལྡན་པར་ལྟ་བ། བདག་འདུ་བྱེད་དང་ལྡན་པར་ལྟ་བ། བདག་རྣམ་ཤེས་དང་ལྡན་པར་ལྟ་བའོ། །ནེའུ་སེང་གི་སྟེང་དུ་བ་མོ་གནས་པ་ལྟ་བུ།
བདག་ལ་གཟུགས་གནས་པར་ལྟ་བ། བདག་ལ་ཚོར་བ་གནས་པར་ལྟ་བ། བདག་ལ་འདུ་ཤེས་གནས་པར་ལྟ་བ། བདག་ལ་འདུ་བྱེད་གནས་པར་ལྟ་བ། བདག་ལ་རྣམ་ཤེས་གནས་པར་ལྟ་བ་སྟེ་ཚུར་གནས་ལྔའོ། །གཟུགས་

༄༅། །བཅུ་བཞི་པ་རྒོད་པ་ནི། འདོད་ཆགས་ཀྱི་ཆར་གཏོགས་པ་སེམས་རྣམ་པར་མ་ཞི་བ་ཞི་གནས་ཀྱི་བར་ཆད་དོ། །དེ་ཡང་སྔོན་གྱི་ལང་ཚོ་བདོ་བ་སོགས་སོགས་ཁོངས་ད་ལྟ་དང་མ་འོངས་མཆན། ཀྱི་མཚན་རྟོག་གིས་རྗེས་སུ་
སེམས་འཕྲོ་བའམ་འགྱུ་བའམ་གཡེང་བའོ། །བཅོ་ལྔ་པ་མ་དད་པ་ནི། ལོག་ལྟ་ལ་སོགས་པས་སེམས་རྙོགས་མ་ཅན་དུ་གྱུར་པ་སྟེ། ལོ་ཙཱ་བ་དཔལ་བརྩེགས་ཀྱིས། མ་དད་པ་ནི་ལས་དང་འབྲས་བུ་དང་། བདེན་པ་དང་དཀོན་
མཆོག་ལ་ཡིད་མི་ཆེས་པ་དད་པའི་མི་མཐུན་ཕྱོགས་སོ། །ཞེས་གསུངས་སོ། །བཅུ་དྲུག་པ་ལེ་ལོ་ནི། བྱ་བའི་ལས་ལ་མྱུར་དུ་མི་སྦྱོར་བའི་ཕྱི་བཤོལ་ལོ། །དབྱེ་ན་བྱ་བ་ངན་ཞེན་གྱི་ལེ་ལོ་དང་སྒྱིད་ལུགས་པའི་ལེ་ལོ་གཉིས་སོ། །
བཅུ་བདུན་པ་བག་མེད་ནི། ཉེས་པ་ལ་འཛེམ་པའི་དོགས་ཟོན་མེད་པ་སྟེ། འདོད་ཆགས་དང་། ཞེ་སྡང་དང་། ལེ་ལོ་གང་ཡིན་པ་དག་གིས་ཉོན་མོངས་པ་ལ་སེམས་མི་བསྲུངས་བ་དང་དགེ་བའི་ཕྱོགས་ལ་སེམས་འདྲིས་པར་མི་
བྱེད་པའོ། །བཅོ་བརྒྱད་བརྗེད་ངེས་ཆེ་བ་ནི། སྔར་འདྲིས་ཀྱི་དངོས་པོ་ཡིད་ཡུལ་ནས་བརྗེད་པའོ། །བརྗེད་བྱང་ལས། ཡང་དག་པའི་མན་ངག་བརྗེད་དེ་དགེ་བའི་ཕྱོགས་ལ་དྲན་པ་མེད་པས་ན་མི་གསལ་བ་དང་བརྗེད་ངེས་པ་
ཞེས་བྱའོ། །ཞེས་སོ། །བཅུ་དགུ་པ་རྣམ་གཡེང་ནི་སེམས་ཡུལ་ལ་གཡེང་བ་སྟེ། ཤྲཱི་ཀུ་ཊས། རྣམ་པར་གཡེང་བ་ནི་འདོད་ཆགས་དང་ཞེ་སྡང་དང་གཏི་མུག་གིས་འདོད་པའི་ཡོན་ཏན་ལྔ་པོ་དག་ལ་སེམས་རྣམ་པར་འཕྲོ་བའོ། །
༄༅། །ཅེས་པས་བསྟན་ཏེ། དོན་གྱི་ངོ་བོ་བུམ་པ་ཙམ་ཤེས་པ་ནི་རྟོག་པ་དང་། དོན་གྱི་ཁྱད་པར་བུམ་པའི་དབྱིབས་རྒྱུ་ཁ་དོག་བཟང་ངན་ལ་སོགས་ཤེས་པ་ནི་དཔྱོད་པ་སྟེ་རགས་ཕྲའམ་རྩིང་ཞིབ་ཀྱི་རྣམ་པའོ། །དེ་
གཉིས་ལ་མངོན་པ་གོང་མ་ལྟར་ན། ཀུན་ཏུ་ཚོལ་བའི་ཡིད་ཀྱི་བརྗོད་པ་དང་། སོ་སོར་རྟོག་པའི་ཡིད་ཀྱི་བརྗོད་པ་ཞེས་ཀྱང་བྱའོ། །འོ་ན་སེམས་གཅིག་ལ་དེ་གཉིས་འབྱུང་བར་འཐད་པའི་དཔེར་མངོན་པ་མཛོད་ཀྱི་འགྲེལ་པར་
སེམས་རྩིང་ཞིབ་གང་རུང་དུ་མི་ལྷུང་བ་ནི། ཆུ་གྲང་མོར་མར་བཅུག་སྟེ་ཉི་མར་བཞག་པ་ན། ཆུ་ཉི་གཉིས་ཀྱི་དབང་གིས་གྲང་དྲོ་གང་རུང་དུ་མི་ལྷུང་བ་བཞིན་ནོ་ཞེས་དཔེས་བསྟན་པ་དང་། རྟོག་དཔྱོད་གཉིས་རྒྱུན་གྱི་དབང་དུ་
བྱས་པ་ཡིན་གྱི་གཅིག་ཆར་མ་ཡིན་ནོ་ཞེས་ཀྱང་བཞེད་དོ། །བཞི་པོ་འདི་ནི་དགེ་མི་དགེ་ལུང་མ་བསྟན་གང་ལའང་འཇུག་ཅིང་། དགེ་བ་ལ་འགྱོད་ན་སྡིག་པ་སྡིག་པ་ལ་འགྱོད་ན་དགེ་བ་ལྟ་བུ་གཞན་དུ་འགྱུར་བས་ན་གཞན་
འགྱུར་བཞི་ཞེས་བྱའོ། །དེ་ཡང་ཀུན་མཁྱེན་གསུམ་པ་རང་བྱུང་ཞབས་ཀྱིས། འགྱོད་དང་གཉིད་དང་རྟོག་དཔྱོད་བཞི། །དགེ་དང་མི་དགེ་ལུང་མ་བསྟན། །ཀུན་ལས་འབྱུང་གྱུར་རྣམ་པ་བཞི། །ཞེས་སོ། །སེམས་བྱུང་དེ་ཐམས་
ཅད་ཀྱང་སེམས་ལས་རྫས་ཐ་དད་ཅིང་། རྟེན་དང་། དམིགས་པ་དང་། རྣམ་པ་དང་། དུས་དང་། རྫས་ཏེ་མཚུངས་པ་ལྔའི་སྒོ་ནས་མཚུངས་པ་ཡིན་ནོ། །དེ་དག་ཀྱང་རྟེན་དབང་པོ་གཅིག་ལ་བརྟེན་པ་དང་། ཡུལ་གཅིག་ལ་
༄༅། །སོགས་སྡེ་ཚན་ལྔར་བསྡུས་ཤིང་བཤད་པ་མངོན་པ་གོང་མ་དང་ཅུང་མི་འདྲ་ཡང་འདིར་མང་དུ་དོགས་པས་མ་བྲིས་ཤིང་ཡོངས་གྲགས་འདིར་བཀོད་པ་ལྟར་ཡིན་ལ་ཤེས་པར་འདོད་ན་མངོན་པ་མཛོད་རྩ་
འགྲེལ་དུ་གཟིགས་པར་ཞུ། དེ་ཡང་གཙོ་བོ་སེམས་དང་འཁོར་སེམས་བྱུང་རྣམས་ངེས་པར་ལྷན་གཅིག་ཏུ་སྐྱེ་སྟེ་ཕན་ཚུན་མེད་ན་མི་འབྱུང་བའི་ཕྱིར་རོ། །དེ་ཡང་མདོ་ལས། །སེམས་ལས་བྱུང་བ་མེད་པ་ཡི། །སེམས་ནི་ནམ་
ཡང་མི་འབྱུང་སྟེ། །ཉི་མ་དང་ནི་འོད་ཟེར་བཞིན། །དེ་དག་ཉིད་དང་ལྷན་གཅིག་འཇུག །ཅེས་གསུངས་པ་ལྟར་རོ། །ཆོ༵ས་རབ་རྣམ་འབྱེད་ཤེས་རབ་འབྱུང་བའི་གནས། །ཆོ༵ས་ཀྱི་མ་མོ་མངོན་པ་གོང་འོག་ལ། །ཆོ༵ས་སྤྱན་ལྡན་
པས་ཐོས་བསམ་རབ་གོམས་ན། ཆོ༵ས་ཉིད་དེ་བཞིན་ཉིད་དེ་མི་རིང་ཉེ། །སེ༵མས་ཡིད་ཀུན་གཞིའི་རྒྱ་མཚོ་ཆེན་པོ་ནས། །སེ༵མས་ཉིད་ཆོས་སྐུའི་ནོར་བུ་ལོན་འདོད་ན། །སེ༵མས་བྱུང་ཕྲ་རྒྱས་འཇིག་ཚོགས་འཛིན་ཁྲི་ལས། །
སེ༵མས་ལྡན་དེད་དཔོན་མཁས་པས་རབ་སྒྲོལ་འཚལ། །ལུ༵ས་སེམས་ཤིན་སྦྱངས་ཙམ་ཡང་མ་ཐོབ་པར། །ལུ༵ས་གནས་ཡེ་ཤེས་བརྗོད་མེད་གཉུག་མའི་དོན། །ལུ༵ས་རྟེན་འདི་རུ་མཐོང་ཞེས་རློམས་པ་ཡང་། །ལུ༵ས་མེད་མྱོས་པའི་
དགའ་སྟོན་མ་ཡིན་ནམ། །ཆ༵ར་འདོད་བྱིའུ་ཆ༵ར་ལ་དགའ་བ་དང་། །ནོ༵ར་ལྡན་ཕྱུག་པོ་ནོར་ལ་སྲེད་པ་བཞིན། །ཤེས༵་ལྡན་ཚོགས་རྣམས་ཤེས༵་བྱའི་གནས་ལ་འདུན། །རྒྱལ༵་བའི་ཚོགས་རྣམས་རྒྱལ༵་སྲས་སྤྱོད་པར་དགྱེས། །

བདག་གི་ཡོངས་འཛིན་མཁས༵་དབང་གཞན་དོན་ནོ། །སྒོ་གསུམ་རབ་བཙུན༵་མ་ལ་ཡར་སྐྱེས་ལྗོན། །ངང་ཚུལ་རྒྱུད་བཟ༵ང་ལུང་གི་ལོ་འདབ་ཕྱུག །བྱང་ཕྱོགས་བཤད་སྒྲུབ་དགའ་ཚལ་མཛེས་པའི་རྒྱན། །གང་དེའི་གྲིབ་མ་སྣུམ་
པོ་ཉེར་བསྟེན་པས། །གསེར་གྱི་རི་ལ་གནས་བཅས་གཉིས་སྐྱེས་ཚོགས། །གསེར་གྱི་ཁ་དོག་དག་ཏུ་འགྱུར་བ་བཞིན། །ཚིག་དོན་ཅུང་ཟད་དབྱེ་བའང་དེ་ཡིས་མཐུ། །རིག་གནས་རྒྱ་མཚོའི་མཐར་སོན་ལྔ་རིག་པ། །འཆད་ན་བཱ་
སུ་བིནྡྷུ་དངོས་བྱོན་ལྟར། །རྩོད་ན་ཕས་རྒོལ་མཐར་བྱེད་ཕྱོགས་ཀྱི་གླང་། །རྩོམ་ན་དབྱངས་ཅན་དགྱེས་བཞད་དནྜི་བཞིན། །གང་དེའི་བཀའ་དྲིན་རྗེས་དྲན་དད་ཕྱག་བརྩེགས། །ལུང་གི་ཆུ་འཛིན་བུ༵ན་བུ༵ན་འཁྲིགས་པའི་
ཀློང་། །རིགས་པའི་དབྱར་རྔ་དིར༵་དིར༵་ལྡིར་བ་དང་། །མན་ངག་སྦྲང་ཆར་ཆི༵ལ་ཆི༵ལ་བབ་པའི་ཚེ། །བཤད་སྒྲུབ་ལོ་འདབ་སྤུ༵ངས་སྤུ༵ངས་རྒྱས་པ་བཞིན། །ལེག༵ས་བཤད་དྲི་བྲལ་ནོར་བུའི་མེ་ལོང་དུ། །ལེག༵ས་བཤད་ཚིག་དོན་
རྣམ་བཀྲའི་གཟུགས་བརྙན་འཆར། །ལེག༵ས་བཤད་དོན་དུ་གཉེར་བའི་བློ་ལྡན་ཀུན། །ལེག༵ས་བཤད་གསར་པའི་དགའ་སྟོན་ལ་སྤྱོད་ཤོག །ཅེས་སེམས་བྱུང་གི་འགྲེལ་པ་རྣམ་གྲངས་ཙམ་མ་ཡིན་པ་ཁ་གསལ་ལ་གོ་བདེ་བ་
མགོ་མཐར་ཚིགས་སུ་བཅད་པས་ཁམས་དངས་པ་ཞིག་བྲིས་ཤིག་ཅེས་རིགས་དབོན་སྡེ་སྣོད་འཛིན་པ་དཀོན་མཆོག་ཆོས་འཕེལ་བཀྲ་ཤིས་སམ་མིག་གཞན་ཀརྨ་མདོ་སྔགས་མཁས་གྲུབ་ངག་དབང་ནོར་བུ་ལུང་རིགས་དཔལ་
དམིགས་པ་དང་། གཉིས་སེམས་དང་སེམས་བྱུང་མཆན། ཀས་ཀྱང་རྣམ་པ་གཅིག་ཏུ་འཛིན་པ་དང་། དུས་གཅིག་ཏུ་སྐྱེ་བ་དང་རྫས་རེ་རེ་བར་མཉམ་པའོ། །དེ་ཡང་གཙོ་སེམས་གཅིག་གི་འཁོར་ན་སེམས་བྱུང་མང་དུ་ཡོད་པའི་གཙོ་
འཁོར་ཕན་ཚུན་གོང་བཤད་མཚུངས་པ་ལྔས་མཚུངས་པས་ན་མཚུངས་ལྡན་གྱི་འདུ་བྱེད་ཅེས་བྱའོ། །མངོན་པ་མཛོད་ལས། སེམས་དང་ཡིད་དང་རྣམ་ཤེས་ནི། །དོན་གཅིག་སེམས་དང་སེམས་བྱུང་དང་། །རྟེན་དང་དམིགས་
དང་རྣམ་བཅས་དང་། །མཚུངས་པར་ལྡན་པའང་རྣམ་པ་ལྔ། །ཞེས་གསུངས་པ་ལྟར་བྱེ་སྨྲ་ལྟར་ན། དགེ་མི་དགེ་འབྱེད་པར་བྱེད་པས་སེམས་དང་། གཟུགས་ལ་སོགས་པ་འཛིན་ཅིང་། ཤེས་པ་ཡིད་དང་། དམིགས་པ་རྣམ་པར་
ཤེས་པས་ན་རྣམ་ཤེས་སུ་འཇོག་གོ །མངོན་པ་མཛོད་ལྟར་ན་སེམས་བྱུང་ཞེ་དྲུག་ལས་མ་བཤད་ལ། མངོན་པ་ཀུན་བཏུས་ཀྱི་དགོངས་པ་ལྔ་བཅུ་རྩ་གཅིག་ཏུ་འདིར་བཤད་པས་འགལ་ལོ་ཞེ་ན་མི་འགལ་ཏེ་རྫས་བཏགས་ཀྱི་
དབྱེ་བསྡུ་ཡིན་ཏེ། དགེ་བའི་ནང་ནས་གཏི་མུག་མེད་པ། རྩ་ཉོན་གྱི་ནང་ནས་ལྟ་བ་དང་། ཉེ་ཉོན་གྱི་ནང་ནས་ཤེས་བཞིན་མ་ཡིན་པ་གསུམ་ཤེས་རབ་ཀྱི་ཆ་ལ་བཏགས་པ་དང་། ཉེ་ཉོན་གྱི་ནང་ནས་རྣམ་གཡེང་ནི་ཏིང་ངེ་འཛིན་
གྱི་ཆ་ལ་བཏགས་པ་དང་། བརྗེད་ངས་ནི་དྲན་པའི་ཆ་ལ་བཏགས་པའི་ཕྱིར་ཏེ། དེ་ལ་ལྔ་བསྣན་པས་ལྔ་བཅུ་དང་། ང་གཅིག་ཏུ་འགྱུར་རོ་ཞེས་མཛོད་ཀྱི་འགྲེལ་པ་ལས་གསུངས་སོ། །མངོན་པ་འོག་མར་སེམས་ཀྱི་ས་མང་
ཞེས་སོ། །དབྱེ་ན་རྣམ་པར་གཡེང་བ་དྲུག་སྟེ། སྒོ་ལྔའི་རྣམ་ཤེས་ལ་ཁ་ཕྱིར་བལྟས་ཀྱིས་གཡེང་བ་རང་བཞིན་གྱི་གཡེང་བ། ལུས་སེམས་འཕྱར་ཞིང་ཕྱི་རོལ་གྱི་ཡུལ་ལ་ཆགས་ཤིང་ཞེན་པ་ཕྱི་རོལ་གྱི་གཡེང་བ། །བསམ་
གཏན་གྱི་རོ་མྱང་དང་བྱིང་རྒོད་ལ་ཞེན་པ་ནང་གི་གཡེང་བ། ཐར་འདོད་ཀྱི་བསམ་པ་མེད་པའི་ཁེ་དང་གྲགས་འདོད་མཚན་མའི་གཡེང་བ། ང་དང་ང་ཡིར་འཛིན་པས་དགེ་བ་སྒྲུབ་ལོ་བྱེད་པ་གནས་ངན་ལེན་ཀྱི་གཡེང་བ།
སེམས་རྣམ་པར་འཕྲོ་བ་ནི་ཡིད་ལ་བྱེད་པའི་གཡེང་བའོ། །ཉི་ཤུ་པ་ཤེས་བཞིན་མ་ཡིན་པ་ནི། ཤེས་རབ་ཀྱི་རྒྱུན་དྲན་པས་མ་ཟིན་པའོ། །རྩ་ཉོན་དང་ཆ་འདྲ་བའམ་ཉེ་བས་ན་ཉེ་ཉོན་ཞེས་བྱ་སྟེ། ཆོས་རྗེ་རང་བྱུང་རྡོ་རྗེས། ཉེ་
བའི་ཉོན་མོངས་ཉི་ཤུ་པོ། །འདི་ཀུན་སྡུག་བསྔལ་ཀུན་བསྐྱེད་བྱེད། །དྲུག་པོ་རྣམས་དང་ཉེར་མཚུངས་སོ། །ཞེས་གསུངས་པ་ལྟར་རོ། །དྲུག་པ་གཞན་འགྱུར་བཞིའི་སྡོམ་ཚིག་ནི། གཉིད་འགྱོད་རྟོག་དཔྱོད་གཞན་འགྱུར་
བཞི། །དང་པོ་གཉིད་ནི་ལུས་སེམས་ཟུང་དུ་མི་གཏུབ་པ་སྟེ་དགེ་བ་དང་མི་དགེ་བ་ཅི་རིགས་པའོ། །གཉིས་པ་འགྱོད་པ་ནི། དགེ་བ་དང་མི་དགེ་བ་ལས་སེམས་ཕྱིར་ཕྱོགས་ཏེ་དེ་ལ་མི་དགའ་བའོ། །གསུམ་པ་རྟོག་པ་ནི་དོན་
གྱི་ངོ་བོ་ཙམ་སྟོན་པའི་སེམས་རགས་པའམ་རྩིང་བའོ། །བཞི་པ་དཔྱོད་པ་ནི་དོན་གྱི་ཁྱད་པར་ལ་དཔྱོད་པས་སེམས་ཞིབ་པའོ། །རྟོག་དཔྱོད་གཉིས་ཀྱི་དབྱེ་བ་ནི། མངོན་པ་མཛོད་ལས། རྟོག་དང་དཔྱོད་པ་རྩིང་ཞིབ་ཉིད། །

༄༅། །འབར་གྱིས་བསྐུལ་ངོར་མཁན་མིང་འདུལ་བ་འཛིན་པ་ཀརྨ་རཏྣས་ཐུན་གྱི་འདོན་བྱ་སྔ་ལངས་ཉལ་ཕྱི་བྱས་ཤིང་ཐུན་བར་འགའ་ཞིག་ཏུ་བྲིས་པ་ཆོས་རྣམས་རབ་ཏུ